কেউ মদ্যপ অবস্থায় গাড়ি চালাচ্ছেন কি না ব্রেথালাইজার দিয়ে পরীক্ষা করছিলেন পুলিশকর্মীরা। বৃহস্পতিবার ওই রাস্তা দিয়েই ফিরছিলেন আইনজীবী রুদ্রাপ্পা। সন্দেহ হওয়ায় পুলিশ রুদ্রাপ্পাকে বাইক থামাতে বলে। আর তাতেই রেগে আগুন হয়ে যান তিনি। পুলিশের সঙ্গে তর্ক জুড়ে দেন। বচসা চলাকালীন হঠাত্ই রুদ্রাপ্পা আক্রমণাত্মক হয়ে ওঠেন। যেখানে দু’পক্ষের মধ্যে বচসা চলছিল, তার ঠিক পাশেই টেরাকোটার জিনিস বিক্রি করছিলেন এক ব্যক্তি। হঠাত্ই রুদ্রাপ্পা সেই টেরাকোটার একটি জিনিস তুলে নিয়ে এক পুলিশকর্মীর মাথায় জোরে আঘাত করেন। তাঁর মাথা ফেটে যায়। এর পরেও  ক্ষান্ত হননি ওই আইনজীবী। প্রথম জনকে মারার পর দ্বিতীয় পুলিশকর্মীর দিকে তিনি ছুটে যান। তাঁর উপর ঝাঁপিয়ে পড়ে রাস্তায় ফেলে মারধর করেন। দুই পুলিশকর্মীকে হুমকিও দিতে থাকেন। #WATCH: A man who was allegedly drunk assaulted two traffic policemen in Karnataka's Davangere earlier today. Police arrested the man and a case has been registered against him. pic.twitter.com/kahGksU0A7 রাস্তার মাঝে পুলিশকর্মীকে মারধর করতে দেখে পথচারীরা ঘটনার আকস্মিকতায় হতভম্ব হয়ে যান। গোটা ঘটনাটি ক্যামেরাবন্দি করেছেন পথচারীরা। সেই ভিডিয়ো সোশ্যাল মিডিয়ায় রীতিমতো ভাইরাল হয়ে পড়ে। ওই আইনজীবীকে পরে গ্রেফতার করা হয়েছে। দাবাংগিরির পুলিশ সুপার চেতন সিংহ জানান, কর্তব্যরত পুলিশকর্মীদের উপর হামলা চালানোর অভিযোগ দায়ের করা হয়েছে আইনজীবীর বিরুদ্ধে।